Oil's Well

Oil's Well ( Naftoputo, ludvorto pri « all's well ») estas labirinta videoludo eldonita de Sierra On-Line en 1983. La ludo estis verkita por 8-bitaj Atari-komputiloj de Thomas J. Mitchell. Oil's Well estas klono de la arkada ludo Anteater (1982), sed kun temo pri borado de nafto anstataŭ pri malsata formikomanĝulo. Adaptoj estis publikigitaj en 1983 por Apple II kaj Commodore 64, en 1984 por ColecoVision kaj IBM PC (kiel mem-ŝarganta disko), poste en 1985 por MSX kaj Sharp X1. Versio kun plibonigitaj grafikaĵoj kaj sen la partopreno de Mitchell estis fine publikigita por MS-DOS en 1990.

 Ludomaniero 
La ludanto kolektas nafton dum boroperacio, movante la boran kapon tra labirinto per kvar direktilaj butonoj. La borilo estas sekvata de tubo, kiu ligas ĝin al la bazo. Subteraj estaĵoj loĝas en la labirinto. La kapo povas detrui ilin, sed la tubo estas vundebla. Dum la ludanto moviĝas tra la labirinto, la tubo iĝas pli longa, sed premante butonon la kapo rapide retiriĝas. Ekzistas entute 8 ludeblaj niveloj.

 Recenzo 
ANALOG Computing diris, ke Oil's Well por 8-bita Atari estis « vere malsama kaj defia » variaĵo de la temo « manĝi la punktojn », kun bona ludomaniero kaj grafikaĵoj.

Dave Stone en Computer Gaming World skribis : « la ago estas bone ritma, la malfacileco progresema. Kvankam atingi pli altan nivelon parte dependas de bonŝanco — bona man-okula kunordigo, tempigo kaj strategio estas esencaj. »

Ahoy! skribis, ke kvankam la grafikaĵoj kaj sonoj de la Commodore-versio estis nur « akcepteblaj, la ludado estas laŭ mia sperto unika ... Rekomendinda». InfoWorld nomis la version por IBM PC «lerta, baza ludo», kaj InfoWorld's Essential Guide to Atari Computers citis la version por 8-bita Atari kiel « la plej lerta fare de Sierra ».

La usona videoluda revuo Computer Games aljuĝis al Oil's Well la 1984-an Golden Floppy Award for Excellence, en la kategorio « Labirinta Ludo de la Jaro ».

 Influo 
Malgraŭ tio, ke ĝi jam estis klono de Anteater, pluraj pliaj klonoj pruntis la temon de Oil's Well : Pipeline Run por Commodore 64 en 1990Pipeline Run ĉe Lemon64 kaj Oilmania por Atari ST en 1991.

 Referencoj 

 Eksteraj ligiloj 
Oil's Well ĉe MobyGames ()

Kategorio:Videoludoj aperintaj en 1983
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per ColecoVision
Kategorio:Videoludoj ludeblaj per Commodore 64
Kategorio:Videoludoj ludeblaj per DOS
Kategorio:Videoludoj ludeblaj per MSX
Kategorio:Labirintaj videoludoj
Kategorio:Videoludoj de Sierra Entertainment
Kategorio:Videoludoj kreitaj en Usono